hotchpotch/miracl-hf-unified huggingface dataset:
केन्द्रीय प्रशासनिक अधिकरण
भारतीय संसद द्वारा 1985 में पारित प्रशासनिक न्यायाधिकरण अधिनियम, केंद्रीय प्रशासनिक न्यायाधिकरण (Central Administrative tribunal या CAT/कैट)) और राज्य प्रशासनिक न्यायाधिकरण की स्थापना के लिए केंद्र सरकार को अधिकृत करता है। केंद्रीय प्रशासनिक न्यायाधिकरण की प्रमुख पीठ (बेंच) दिल्ली में है। इसके अतिरिक्त, विभिन्न राज्यों में अतिरिक्त पीठें भी हैं। वर्तमान में 17 नियमित पीठ और ३० डिविजन बेंच हैं।
कैट में एक अध्यक्ष, उपाध्यक्ष और अन्य सदस्य शामिल हैं। इनकी नियुक्ति राष्ट्रपति द्वारा की जाती है। न्यायिक और प्रशासनिक क्षेत्रों से कैट के सदस्यों की नियुक्ति होती है। सेवा की अवधि 5 वर्ष या अध्यक्ष और उपाध्यक्ष के लिए 65 वर्ष और सदस्यों के लिए 62 वर्ष जो भी पहले हो, तक होती है। अध्यक्ष, उपाध्यक्ष या कैट का कोई भी अन्य सदस्य अपने कार्यकाल के बीच में ही अपना इस्तीफा राष्ट्रपति को भेज सकता है।
केन्द्रीय प्रशासनिक अधिकरण के पास निम्नलिखित सेवा क्षेत्र के मामलों में अधिकार है:
किन्तु रक्षा बलों के सदस्य, अधिकारी, सुप्रीम कोर्ट और संसद के सचिवालय के स्टाफ कर्मचारी कैट के अधिकार क्षेत्र में नहीं आते हैं।
सिविल प्रक्रिया संहिता, १९०८ की संहिता में निर्धारित प्रक्रिया के लिए कैट बाध्य नहीं है, किन्तु प्राकृतिक न्याय के सिद्धांतों द्वारा निर्देशित है। एक अधिकरण के पास उसी प्रकार की शक्तियां होती हैं जो सिविल प्रक्रिया संहिता, 1908 की संहिता के तहत एक सिविल कोर्ट के पास होती हैं। कोई व्यक्ति अधिकरण में आवेदन कानूनी सहायता के माध्यम से या फिर स्वंय हाजिर होकर कर सकता है।
किसी न्यायाधिकरण अथवा अधिकरण के आदेश के विरुद्ध उच्च न्यायालय में तो अपील की जा सकती है लेकिन सर्वोच्च न्यायालय में नहीं।
कार्मिक प्रबंधन को नियंत्रित करने वाले नियमों तथा विनियमों की विस्तृत व्‍यवस्‍था के बावजूद भी कुछ सरकारी कर्मचारी कभी-कभी सरकार के निर्णयों से व्‍यथित हो सकते हैं। इन मामलों का निपटान करने में न्‍यायालयों को कई वर्ष लग जाते थे और मुकद्दमेबाजी बहुत महंगी थी। सरकार के निर्णयों से व्‍यथित कर्मचारियों को शीघ्र और सस्‍ता न्‍याय उपलब्ध करवाने के प्रयोजन से, सरकार ने 1985 में केन्‍द्रीय प्रशासनिक अधिकरण स्‍थापित किया था जो अब सेवा से सम्‍बन्धित ऐसे सभी मामलों पर विचार करता है जिन पर पहले उच्‍च न्‍यायालयों सहित उनके स्‍तर तक के न्‍यायालयों द्वारा कार्रवाई की जाती थी।
जुलाई १९८५ में प्रशासनिक न्यायाधिकरण अधिनियम पारित होने के बाद नवम्बर १९८५ में दिल्ली, मुम्बई, कोलकाता और इलाहाबाद में चार पीठें स्थापित हुईं। वर्तमान में जहाँ भी उच्च न्यायालय हैं वहाँ प्राधिकरण की पीठ है। इस प्रकार देश में कुल १७ मुख्य पीठें तथा ३३ डिविजन बेंच हैं। इसके अलावा नागपुर, गोवा, औरंगाबाद, जम्मू, शिमला, इन्दौर, ग्वालियर,  बिलासपुर, राँची, पांडीचेरी, गंगटोक, पोर्ट ब्लेयर, शिलांग, अगरतला, कोहिमा, इम्फाल, इटानगर, ऐजवाल और नैनीताल में चल पीठें (सर्किट सिटिंग) लगतीं हैं।
केन्द्रीय सतर्कता आयोग
भारत का केन्द्रीय सतर्कता आयोग (Central Vigilance Commission (CVC)) भारत सरकार के विभिन्न विभागों के अधिकारियों/कर्मचारियों से सम्बन्धित भ्रष्टाचार नियंत्रण की सर्वोच्च संस्था है। इसकी स्थापना सन् १९६४ में की गयी थी। इस आयोग के गठन की सिफारिश संथानम समिति (1962-64) द्वारा की गयी थी जिसे भ्रष्टाचार रोकने से सम्बन्धित सुझाव देने के लिए गठित किया गया था। केन्द्रीय सतर्कता आयोग सांविधिक दर्जा (statutory status) प्राप्त एक बहुसदस्यीय संस्था है।
केन्द्रीय सतर्कता आयोग किसी भी कार्यकारी प्राधिकारी के नियन्त्रण से मुक्त है तथा केन्द्रीय सरकार के अन्तर्गत सभी सतर्कता गतिविधियों की निगरानी करता है। यह केन्द्रीय सरकारी संगठनो मे विभिन्न प्राधिकारियों को उनके सतर्कता कार्यों की योजना बनाने, निष्पादन करने, समीक्षा करने तथा सुधार करने मे सलाह देता है।
केन्द्रीय सतर्कता आयोग विधेयक संसद के दोनो सदनों द्वारा वर्ष 2003 में पारित किया गया जिसे राष्ट्रपति ने 11 सितम्बर 2003 को स्वीकृति दी। इसमें एक केन्द्रीय सतर्कता आयुक्त जो कि अध्यक्ष होता है तथा दो अन्य सतर्कता आयुक्त (सदस्य जो दो से अधिक नही हो सकते) होते हैं।
अप्रैल 2004 के जनहित प्रकटीकरण तथा मुखबिर की सुरक्षा पर भारत सरकार के संकल्प द्वारा भारत सरकार ने केन्द्रीय सतर्कता आयोग को भ्रष्टाचार के किसी भी आरोप को प्रकट करने अथवा कार्यालय का दुरपयोग करने सम्बन्धित लिखित शिकायतें प्राप्त करने तथा उचित कार्यवाही की सिफारिश करने वाली एक नामित एजेंसी के रूप में प्राधिकृत किया।
आयोग में एक अध्यक्ष व दो सतर्कता आयुक्त होते हैं जिनकी नियुक्ति राष्ट्रपति द्वारा एक तीन सदस्यीय समिति की सिफारिश पर होती है। इस समिति में प्रधानमंत्री, लोकसभा में विपक्ष के नेता व केन्द्रीय गृहमंत्री होते हैं। इनका कार्यकाल 4 वर्ष अथवा 65 वर्ष की आयु तक (जो भी पहले हो), तक होता है। अवकाश प्राप्ति के बाद आयोग के ये पदाधिकारी केन्द्र अथवा राज्य सरकार के किसी भी पद के योग्य नहीं होते हैं।
भारत के राष्ट्रपति निम्नांकित दशाओं में आयोग के अध्यक्ष अथवा उसके सदस्यों को पद से विमुक्त कर सकते हैं-
केन्द्रीय सतर्कता आयुक्त के वेतन, भत्ते व अन्य सेवा शर्तें संघ लोक सेवा आयोग के अध्यक्ष के समान ही होती हैं और सतर्कता आयुक्त की संघ लोक सेवा आयोग के सदस्यों के समान होती है, लेकिन कार्यकाल के दौरान इनकी सेवाओं में कोई अलाभकारी परिवर्तन नहीं किया जा सकता है।
केन्द्रीय सतर्कता आयोग के सतर्कता आयोग अधिनियम, 2003 के अंतर्गत इस आयोग के अधिकार एवं कार्य निम्नलिखित हैं-
राष्ट्रीय केमिकल्स एवं फर्टिलाइजर्स लिमिटेड‍
राष्ट्रीय केमिकल्स एवं फर्टिलाइजर्स लिमिटेड‍ (आरसीएफ), भारत के सार्वजनिक उर्वरक बनानेवाले सबसे बड़े उद्योगों में से एक है। भारत सरकार द्वारा "मिनी रत्न" से सम्मानित अत्याधुनिक तथा पर्यावरण संवेदनशील तकनीक का उपयोग कर उच्चतम रसायनिक खाद एवं रसायनों का उत्पादन इसका लक्ष्य है। इसकी दो बड़ी उत्पादन इकाईयाँ ट्रॉम्बे (मुम्बई) एवं थल (अलीबाग) में कार्यरत हैं।
इसके दो विशाल संयंत्र सुफला 15:15:15 एवं सुफला 20:20:0 (संयुक्त खाद) के उत्पादन में कार्यरत हैं, जिनकी वार्षिक उत्पादन क्षमता 7.22 लाख मेटरिक टन है। देश में अपने प्रकार के यह संयुक्त दानेदार उर्वरक, नत्र, पलाश, एवं स्फुरद युक्त हैं जो कि फसलों के लिये अत्यावश्यक है।
सन 1985 से संचालित आर सी एफ थल (अलिबाग) के विशाल यूरिया संयंत्र ने महाराष्ट्र के रासायनिक उर्वरक उद्योग को एक नया आयाम प्रदान किया है। यह इकाई एशिया के विशालतम इकाईयों में से एक है जो प्रति वर्ष 17.07 लाख मेटरिक टन यूरिया का उत्पादन करती है।
आरसीएफ एक सफल व उच्च कार्यक्षम रासायनिक उर्वरक उद्योग के प्रचालन सहित नयी परियोजनाओं को कार्यान्वित कर, विभिन्न प्रकार के उर्वरकों एवं रसायनों का देश और विदेश में विपणन भी करती है।
अन्तरराष्ट्रीय विज्ञान ओलम्पियाड
अन्तरराष्ट्रीय विज्ञान ओलम्पियाड (The International Science Olympiads) विज्ञान के विविध विषयों में होने वाले विश्वस्तरीय प्रतियोगिताएँ हैं।
सॉफ्टवेयर डेवलपमेण्ट
सॉफ्टवेयर डेवलपमेण्ट कम्प्यूटर तथा अन्य कम्प्यटिंग उपकरणों यथा पॉकेट पीसी, मोबाइल फोन के लिये ऍप्लीकेशन सॉफ्टवेयर विकसित करने की प्रक्रिया को कहते हैं। इसका निर्माण सॉफ्टवेयर डेवलपर करते है।
टच टाइपिंग
स्पर्श टंकण बिना देखे केवल हाथों से छूकर एक टंकण विधि है। इस तकनीक को ‘नेत्रहीन टंकण’ तरीका के नाम से भी जाना जाता है। स्पर्श टंकण एक टंकक की गति और सटीकता में सुधार करती है और साथ ही साथ उसकी कार्य उत्पादकता में सुधार करती है, और जहाँ संभव हो, थकान और आंखों की चोट को कम करती है। ऐसा इसलिए है क्योंकि एक स्पर्श टंकक कभी भी कुंजीपटल को नहीं देखता है। उंगलियाँ कुंजीपटल पर मांसपेशियों की स्मृति या आदत के बल पर सही कुंजियों को मारती हैं। टंकक ज्यादातर टंकित किए जा रहे पाठ पर ध्यान केंद्रित करता है, शब्दों और वाक्यों को पढ़ता है क्योंकि उंगलियाँ पाठ को चिंतनशील तरीके से टंकण करती हैं। आम तौर पर, स्वीकृत औसत टंकण गति 41 शब्द प्रति मिनट है, पेशेवर चपरासी की टंकण लगातार (डेटा प्रविष्टि, आदि) 100 शब्द प्रति मिनट से अधिक हो सकते हैं। प्रत्येक व्यक्ति एक अलग गति से सीखता है और उच्च टंकण गति और सटीकता बनाए रखने के लिए नियमित अभ्यास की आवश्यकता होती है।
मार्शेना (गैलापागोस)
स्पैनिश संत फ्रेय एंटोनियो डी मार्शेना के नाम से नामित गैलापागोस द्वीपसमूह के द्वीप मार्शेना (पुराना अंग्रेजी नाम बिंडलॉ) का क्षेत्रफल 130 किमी और अधिकतम ऊंचाई 343 मीटर है। हालांकि इस द्वीप पर कोई आगंतुक स्थल नहीं हैं, पर इसके आसपास किसी आयोजित यात्रा के दौरान सागर में गोता लगाना संभव है।
अधिकतर आगंतुक (पर्यटक) इसे केवल तभी देख पाते हैं जब वो जेनोवेसा या टॉवर द्वीप पर जाते समय ईसाबेला द्वीप के उत्तर से होकर गुजरते हैं। जेनोवेसा द्वीप जो इसका निकटतम पड़ोसी है इसके पश्चिम में 45 मील की दूरी पर स्थित है।
गैलापागोस के कई ज्वालामुखियों की तरह मार्शेना पर भी एक ज्वालामुख-कुण्ड है। मार्शेना का ज्वालामुख-कुण्ड प्राय: अण्डाकार है। मार्शेना का ज्वालामुख-कुण्ड असामान्य है और यह लगभग पूरा ही नये लावे से भरा है, जिसमें से कुछ इसकी दीवारों से छलक कर इसकी ढलानों पर भी फिसल गया है। द्वीप पर मौजूद सबसे पुराना लावा लगभग 500000 साल पुराना है।
मार्शेना के प्रसिद्ध होने का एक अन्य कारण भी है, हालांकि यह निर्जन है पर यह 'फ्लोरियाना रहस्य' में शामिल है। रुडोल्फ लोरेंज़ और उस जहाज के कप्तान का जिसमें वो सवार था, का मृत शरीर आश्चर्यजनक रूप से बह कर मार्शेना के तट पर आ पहुँचा और प्राकृतिक रूप से ममीकृत हो गया जिसका कारण द्वीप पर किसी प्राकृतिक परभक्षी का ना होना था।
मेम्फिस, टेनेसी
मॅम्फिस संयुक्त राज्य अमेरिका के टेनेसी राज्य का सबसे बड़ा नगर है। मिसिसिपि नदी पर इस नगर का एक विशाल बन्दरगाह स्थित है। यह नगर ब्ल्यूज़ संगीत और बारबिइक्यू के लिए भी जाना जाता है। यह नगर फ़ॅडेक्स ("FedEx") नामक विश्व की प्रमुख कुरियर कम्पनी का भी मुख्यालय नगर है।
मेम्फिस का नाम मिस्र के एक नगर मेम्फिस के नाम पर पड़ा है।
ए. सी. व्हार्टन मेम्फिस के वर्तमान महापौर हैं।
मॅम्फिस की अनुमानित जनसंख्या ६,७०,१०० है जो इसे टेनेसी का सबसे बड़ा और स. रा. अमेरिका का १९वां सबसे बड़ा नगर बनाता है।
वुल्फ (गैलापागोस)
गैलापागोस द्वीपसमूह के द्वीप वुल्फ (पुराना अंग्रेजी नाम वेनमैन) का नाम जर्मन भूविज्ञानी थियोडोर वुल्फ के नाम पर रखा गया था। द्वीप का क्षेत्रफल 1.3 वर्ग किलोमीटर (0.5 वर्ग मील) और अधिकतम ऊंचाई 253 मीटर (830 फुट) है। यहाँ फर सील, फ्रिगेट पक्षी, नकाबपोश और लाल पैरों वाला बूबी पक्षी, हाँगर, समुद्री गोह, व्हेल, डॉल्फिन और अबाबील-पुच्छ गल को देखा जा सकता है। यहाँ का सबसे प्रसिद्ध निवासी पिशाच तूती है जो केवल इस द्वीप पर पाया जाता है। पिशाच तूती का आहार आंशिक रूप से अन्य पक्षियों रक्त है जिसे वो इन पक्षियों को अपनी चोंच से प्रहार से घायल करके पीता है।
कृतिदेव (फॉण्ट)
कृतिदेव एक नॉन-यूनिकोड भारतीय भाषायी फॉण्ट शृँखला है। यह डीटीपी तथा ग्राफिक्स के कार्य में बहुतायत में उपयोग होता है।
कृतिदेव हिन्दी के अतिरिक्त गुरुमुखी, गुजराती, बांग्ला, तमिल, तेलुगु, कन्नड़, मलयालम, ओड़िया आदि लिपियों हेतु उपलब्ध है।
विभिन्न लिपियों हेतु कृतिदेव कुंजीपटल लेआउट के स्क्रीनशॉट निम्न हैं। चित्रों को स्पष्ट रूप से देखने हेतु उन पर क्लिक करें।
यूनिकोड के आने के बाद भी ग्राफिक्स आदि संबंधी कार्यों के लिये कृतिदेव बहुत लोकप्रिय है। इसके अलावा जो सॉफ्टवेयर इण्डिक यूनिकोड का समर्थन नहीं करते (जैसे फोटोशॉप, पेजमेकर आदि) उनके लिये भी यह उपयोगी है। कृतिदेव मूल रूप से रेमिंगटन कीबोर्ड लेआउट में है। यदि आपको रेमिंगटन आती है तो आप बिना किसी अलग टूल के केवल फॉण्ट चुनकर कृतिदेव में टाइप कर सकते हैं। यदि आप रेमिंगटन नहीं जानते तो आपको पहले किसी अन्य टूल में कृतिदेव से टाइप करके फिर उसे अपनी ऍप्लीकेशन जिसमें आप कार्य कर रहे हैं, पेस्ट करना होगा। फोनेटिक के प्रयोक्ताओं के लिये हिन्दीपैड एक ऐसा औजार है। इन औजारों में कृतिदेव में टाइप करने के बाद आप उस टैक्स्ट को कॉपी करके वाँछित ऍप्लीकेशन में पेस्ट कर सकते हैं।
इन्स्क्रिप्ट के प्रयोक्ता ई-पण्डित आइऍमई नामक निःशुल्क टाइपिंग टूल द्वारा किसी भी ऍप्लिकेशन में सीधे कृतिदेव में टाइप कर सकते हैं।
दक्षिण प्लाजा (गैलापागोस)
गैलापागोस द्वीपसमूह का द्वीप दक्षिण प्लाज़ा सांताक्रूज़ द्वीप के पूर्वी तट से कुछ दूरी पर स्थित एक छोटा सा द्वीप है, इसका क्षेत्रफल 0.13 वर्ग किलोमीटर (0.05 वर्ग मील) और अधिकतम ऊंचाई 23 मीटर (75 फुट) है। दक्षिण प्लाज़ा का नाम ईक्वाडोर के पूर्व राष्ट्रपति जनरल लिओनिडास प्लाज़ा के सम्मान में रखा गया है। दक्षिण प्लाज़ा द्वीप का निर्माण समुद्र के नीचे हुए ज्वालामुखी विस्फोट से ऊपर उठते लावा से हुआ है। अपने छोटे आकार के बावजूद यह प्रजातियों की एक बड़ी संख्या का घर है और अपनी असाधारण वनस्पति के लिए प्रसिद्ध है। यही कारण है कि यह द्वीप आगंतुकों के बीच बहुत लोकप्रिय है। दक्षिण प्लाज़ा की वनस्पति में ओपंशिया कैक्टस और सेसुवियम पौधे शामिल हैं जो लावा संरचनाओं के ऊपर बिछे एक लाल कालीन के समान प्रतीत होते हैं।
इसके खड़ी ढलानों पर विभिन्न पक्षियों को देखा जा सकता है जिनमें, लाल चोंच वाली रेखीय पक्षी के घोंसले और अबाबील-पुच्छ गल शामिल हैं। लेकिन सबसे अधिक आनंददायक अनुभव तो इन खड़ी चट्टानों के शिखर पर खड़ा होकर नीचे के दृश्य को निहारना और इन चट्टानों के आधार पर चहलकदमी करना है। सेसुवियम के पौधे मौसम के अनुसार अपनी रंगत बदलते हैं, जहाँ बरसात के मौसम में यह गहरे हरे रंग के होते हैं वहीं सूखे के मौसम में इनका रंग बदलकर नारंगी और बैंगनी हो जाता है। द्वीप पर एक बड़ी बस्ती स्थलीय गोहों की भी है। यह भूमध्य रेखा पर है।
अडोबी पेजमेकर
पेजमेकर अडोबी द्वारा विकसित एक पेज लेआउट सॉफ्टवेयर है। यह डीटीपी के कार्यों में काफी प्रयुक्त होता है। इसका नवीनतम संस्करण अडोबी इनडिजाइन के नाम से है। अभी भी भारत में पेजमेकर का छोटे-मोटे व्यवसायों एवं दुकानों में काफी कार्य होता है।एडोब पेजमेकर 7.0 का परिचय (Introduction of Page Maker) Adobe PageMaker सबसे पहले 1985 में Apple Macintosh पर Aldus द्वारा पेश किया गया डेस्कटॉप कंप्यूटर प्रोग्राम है। बाद में इसे एडोब कॉरपोरेश ने ग्रहण किया इसके बाद इसके कई वर्जन बाजार में जारी किये गए|
Adobe PageMaker एक सॉफ्टवेयर प्रोग्राम है जिसका उपयोग ब्रोशर, फ़्लायर्स, न्यूज़लेटर्स, रिपोर्ट और कई अन्य व्यावसायिक-गुणवत्ता के दस्तावेज़ बनाने के लिए किया जाता है जो व्यवसाय या शैक्षिक उद्देश्यों के लिए उपयोग किए जाते हैं। प्रोग्राम उपयोगकर्ताओं को दस्तावेज़ों को फॉर्मेट करना, उनके लेआउट को समायोजित करना और विभिन्न डिज़ाइन विवरणों को बदलना आसान बनाता है, जैसे कि ग्राफिक्स और फोंट, दस्तावेज़ को प्रिंट करने और वितरित करने से पहले। Shivam gir edit documents
पेजमेकर की एक मुख्य कमी है कि यह इण्डिक यूनिकोड का समर्थन नहीं करता, जिस कारण इसमें यूनिकोड हिन्दी (अथवा कोई अन्य इण्डिक भाषा) टाइप नहीं की जा सकती। अत: छपाई सम्बंधी कार्यों के लिये नॉनृ-यूनिकोड हिन्दी (इण्डिक) फॉण्टों का सहारा लेना पड़ता है।
अधिकतर नॉन-यूनिकोड फॉण्ट रेमिंगटन लेआउट का प्रयोग करते हैं, जिन्हें रेमिंगटन का अभ्यास न हो उनको पहले किसी अन्य औजार में टैक्स्ट टाइप करके फिर उसे कॉपी कर पेजमेकर में पेस्ट करना पड़ता है। फोनेटिक द्वारा नॉन-यूनिकोड फॉण्ट में टाइप करने के लिये हिन्दीपैड, तथा बरह डायरॅक्ट नामक तथा इनस्क्रिप्ट द्वारा टाइप करने के लिये माध्यम नामक औजार का प्रयोग किया जा सकता है।
पेजमेकर के नये संस्करण इनडिजाइन में हिन्दी एवं अन्य भारतीय भाषाओं का समर्थन सक्षम करने हेतु इण्डिकप्लस नामक एक प्लगइन उपलब्ध है।
पीडीऍफ
पीडीऍफ अर्थात पोर्टेबल डॉक्यूमेण्ट फॉर्मेट ई-पुस्तक हेतु प्रचलित फॉर्मेट है। यह अडॉबी नामक सॉफ्टवेयर कम्पनी के द्वारा विकसित किया गया था। वर्तमान में यह सबसे लोकप्रिय ई-बुक फॉर्मेट है। ई-पुस्तकों के अतिरिक्त इसे एक छपाई-मित्र (प्रिण्ट फ्रॅण्डली) फॉर्मेट के रूप में भी जाना जाता है।
पीडीऍफ फाइल को पढ़ने के लिये हमें पीडीऍफ रीडर सॉफ्टवेयर की आवश्यकता होती है। अडॉबी रीडर एक ऐसा ही सॉफ्टवेयर है। लेकिन यह काफी बड़े आकार का है तथा स्टार्ट होने में काफी समय लेता है और धीमा चलता है (खासकर पुराने पीसी पर)। पीडीऍफ फाइलें पढ़ने के लिये एक अत्यन्त लोकप्रिय, हल्का-फुल्का, छोटे आकार का एवं मुफ्त सॉफ्टवेयर है - फॉक्सिट रीडर। यह काफी तेज चलता है, जल्दी शुरु होता है तथा निरन्तर अद्यतन होता रहता है।
किसी भी विषय की PDF डाउनलोड करने के लिए यहाँ Click करें
फॉक्सिट रीडर
फॉक्सिट रीडर एक मुफ्त एवं छोटे आकार का ई-पुस्तक (पीडीऍफ) रीडर है। पीडीऍफ फाइलें पढ़ने के लिये फॉक्सिट रीडर अत्यन्त लोकप्रिय, हल्का-फुल्का, छोटे आकार का एवं मुफ्त सॉफ्टवेयर है। यह काफी तेज चलता है, जल्दी शुरु होता है तथा निरन्तर अद्यतन होता रहता है। यह अडॉबी रीडर के लाइट वेट सब्स्टीच्यूट के तौर पर प्रसिद्ध है। इसे एक कंप्यूटर से दूसरे कंप्यूटर में भेजना अभी काफी आसान होता है
अडोबी रीडर
अडोबी रीडर एक अडोबी द्वारा विकसित एक मुफ्त पीडीऍफ रीडर है। पीडीऍफ फाइल को पढ़ने के लिये हमें पीडीऍफ रीडर सॉफ्टवेयर की आवश्यकता होती है। अडोबी रीडर एक ऐसा ही सॉफ्टवेयर है। लेकिन यह काफी बड़े आकार का है तथा स्टार्ट होने में काफी समय लेता है और धीमा चलता है (खासकर पुराने पीसी पर)।
जांगलदेश
जंगलदेश ( Rajasthani ) जिसे जंगल प्रदेश के नाम से भी जाना जाता है , उत्तरी भारत में उत्तर, उत्तर-पश्चिमी और उत्तर-पूर्वी राजस्थान राज्य में एक ऐतिहासिक क्षेत्र था। इसमें बीकानेर, चुरू, गंगानगर और हनुमानगढ़ के वर्तमान जिले शामिल थे। यह दक्षिण में मारवाड़ और जैसलमेर क्षेत्रों से, पूर्व में अजमेर-मेरवाड़ा क्षेत्र से घिरा हुआ था। महाभारत के भीष्म पर्व में इस प्रांत का उल्लेख मिलता है। ।।
यह दक्षिण में मारवाड़ और जैसलमेर क्षेत्रों से, पूर्व में अजमेर-मेरवाड़ा क्षेत्र से घिरा हुआ था। सदियों से यह क्षेत्र एक जाट साम्राज्य था। ।।
महाभारत के भीष्म पर्व में इस प्रांत का उल्लेख मिलता है। भारतीय रेगिस्तान में जाट लोगों ने किस काल में खुद को स्थापित किया यह ज्ञात नहीं है। चौथी शताब्दी तक वे भारत में पंजाब तक फैल गए थे। ।।
उत्तर-पूर्वी और उत्तर-पश्चिमी राजस्थान, जिसे प्राचीन काल में जंगलदेश के नाम से जाना जाता था, अपने स्वयं के प्रमुखों द्वारा शासित और बड़े पैमाने पर अपने स्वयं के प्रथागत कानून द्वारा शासित जाट वंशों द्वारा बसा हुआ था। इन केंटन इसके अलावा वहाँ जाट लोगों के कई कबीले, एक साथ उदाहरण के लिए राजपूत प्रोपराइटर से छीन लिया थे Bhukar, Bhadu, चाहर । जाट प्रदेशों के बारे में कहा जाता है कि "सात पट्टी सत्तावन मझ" (मतलब सात लंबे और सत्तावन छोटे प्रदेश)। प्रत्येक क्षेत्र में राजधानी और गांवों की संख्या के साथ मुख्य कुल और उनके प्रमुख निम्नलिखित हैं। ।।
लाधडिया के जाट राजा पाण्डु गोदारा रासलाना के जाट राजा रायसल बेनीवाल की बेटी मलकी कौर से प्रेम करता था तथा राजकुमारी मलकी कौर भी उनसे प्रेम करती थी। परंतु उससे पिता ने उसकी शादी भाड़ग रियासत के जाट राजा फुला सहारण से करवा दी। राजकुमारी मलकी ने अपने गुप्तचर के माध्यम से राजा पाण्डु गोदारा तक संदेश भिजवाया की वह उसे ले जाए यह संदेश लेकर पाण्डु गोदारा ने अपनी सेना के साथ भाड़ग पर हमला कर दिया तथा वह मलकी को लेकर चला गया। इनके इस कार्य के कारण अन्य जाट शासको ने पाण्डु गोदारा की रियासत पर हमला कर दिया और पाण्डु अकेला इनसे नही लड सकता था इसलिये उसने राव जोधा के बेटे राव बिका की सहायता ली उसकी सहायता से वह लाधडिया से बचकर निकल गया परंतु उनकी रियासत लाधडिया को भारी नुकसान हुआ बाद मे गोदारा जाटो ने एक नई रियासत शेख़सर की स्थापना की और पाण्डु गोदारा ने अपनी सहायता के बदले मे अपनी पुरी रियासत राव बिका को दान कर दी जो आगे चलकर बीकानेर रियासत कहलाई यहां से जाग्लदेश पर जाट वंश का अंत हुआ तथा राजपूत वंश की शुरूवात हुई।
जोगिया जनूबी पट्टी
जोगिया जनूबी पट्टी, गोरखपुर -मोकामा राष्ट्रीयकृत मार्ग पर गोरखपुर से 75 किलोमीटर पूर्व, फाजिलनगर कस्बे के करीब बसा एक बड़ा गांव है जो कुशीनगर जनपद में पड़ता है। इस गांव में एक अति प्राचीन खंड़ित मूर्ति है जो जोगिर बाबा के नाम से प्रसिद्ध है। यहां एक मंदिर के अवशेष हैं जो छठी-सातवीं सदी का जान पड़ता है। जोगिर बाबा के नाम से इस गांव का नाम जोगिया पड़ा है। यह गांव लोकरंग कार्यक्रमों की वजह से भी हाल-फिलहाल चर्चा में आया है। यहां प्रतिवर्ष देश के सैकड़ों हिन्दी के साहित्यकार/ लोक कलाकार जुटते हैं और दो दिनों तक अपनी प्रस्तुतियों को जीवंत बनाते हैं। यह गांव कथाकार सुभाष चन्द्र कुशवाहा का पैतृक गांव भी है।
मूत्रालय
उस शौचालय को मूत्रालय (urinal) कहते हैं जो केवल मूत्रत्याग (मूतने) के निमित्त बना होता है।
मूत्रालय कई तरह के होते हैं - एक व्यक्ति के लिये या अनेक व्यक्तियों के लिये; पुरुषों के मूत्रालय या स्त्रियों के मूत्रालय; व्यक्तिगत मूत्रालय या सामुदायिक मूत्रालय; आदि
माध्यम (सम्पादित्र)
माध्यम कृतिदेव फॉण्ट में हिन्दी लिखने के लिये एक पाठ सम्पादित्र है। कृतिदेव फॉण्ट रेमिंगटन लेआउट पर आधारित है जिस कारण इन्स्क्रिप्ट के प्रयोक्ताओं को इसमें टाइप करने में ससस्या आती है। माध्यम इन्स्क्रिप्ट लेआउट द्वारा कृतिदेव में टाइप करने की सुविधा प्रदान करता है। माध्यम में टैक्स्ट टाइप कर लेने के उपरान्त आप उसे किसी भी ऍप्लीकेशन में कॉपी कर सकते हैं। माध्यम बालेन्दु दाधीच द्वारा विकसित किया गया है।
फोटोशॉप तथा पेजमेकर जैसे सॉफ्टवेयर इण्डिक यूनिकोड का समर्थन नहीं करते, अत: उनमें मजबूरन नॉन-यूनिकोड हिन्दी में कार्य करना पड़ता है जिस कारण इन्स्क्रिप्ट एवं फोनेटिक के अभ्यस्तों को दिक्कत होती है। माध्यम इन प्रोग्रामों में हिन्दी टाइप करने हेतु काम आता है। माध्यम में टैक्स्ट टाइप कर लेने के उपरान्त आप उसे इन ऍप्लिकेशन में कॉपी कर सकते हैं। माध्यम खुद में तो कोई विशेष सम्पादित्र नहीं है पर अयूनिकोडित प्रोग्रामों में हिन्दी टाइप करने हेतु उपयोगी औजार है।
यह एक निःशुल्क देवनागरी वर्ड प्रोसैसर (शब्द संसाधक) है। इसके माध्यम से आप हिन्दी, संस्कृत, मराठी, कोंकणी, मैथिली, भोजपुरी तथा नेपाली आदि में आसानी से काम कर सकते हैं। RTF फॉर्मेटिंग के अलावा इसमें एक सामान्य टैक्स्ट ऍडीटर की सभी सुविधायें मौजूद हैं। इसके माध्यम से हिन्दी में ईमेल भी भेजी जा सकती है।
फिलहाल माध्यम में यूनिकोड समर्थन नहीं है तथा इसका इण्टरफ़ेस अंग्रेज़ी में ही है। इसे सॉफ्टपीडिया ने '100 प्रतिशत स्वच्छ साफ्टवेयर पुरस्कार' भी प्रदान किया है।
हिन्दीपैड
हिन्दीपैड एक नॉन-यूनिकोड हिन्दी पाठ सम्पादित्र है। यह कृतिदेव फॉण्ट (जो कि मूल रूप से रेमिंगटन लेआउट आधारित है) में ध्वन्यात्मक रूप से हिन्दी टाइप करने की सुविधा प्रदान करता है।
यद्यपि हिन्दीपैड एक पूर्ण पाठ सम्पादित्र है तथापि इसका एक अन्य उपयोग नॉन-यूनिकोड प्रोग्रामों जैसे फोटोशॉप तथा पेजमेकर आदि में हिन्दी टाइप करना है। फोटोशॉप तथा पेजमेकर जैसे सॉफ्टवेयर इण्डिक यूनिकोड का समर्थन नहीं करते, अत: उनमें मजबूरन नॉन-यूनिकोड हिन्दी में कार्य करना पड़ता है जिस कारण इनस्क्रिप्ट एवं फोनेटिक के अभ्यस्तों को दिक्कत होती है। हिन्दीपैड इन प्रोग्रामों में हिन्दी टाइप करने हेतु काम आता है। हिन्दीपैड में ध्वन्यात्मक रूप से टैक्स्ट टाइप कर लेने के उपरान्त आप उसे इन ऍप्लीकेशन में कॉपी कर सकते हैं।
विकि मार्कअप
विकिपाठ भाषा या विकि मार्कअप एक हल्की-फुल्की मार्कअप भाषा है जिसका उपयोग विकि वेबसाइटों जैसे विकिपीडिया में पन्ने लिखने के लिये किया जाता है। यह एचटीएमएल का एक सरलीकृत विकल्प/इण्टरमीडियेट है। इसका अल्टीमेट उद्देश्य विकि सॉफ्टवेयर के द्वारा एचटीएमएल में बदला जाना है जो कि उसके बाद वेब ब्राउजर को भेजा जाता है।
कोई सर्वमान्य मानक विकिपाठ भाषा नहीं है। इसका व्याकरण, संरचना, जस्टिफिकेशन, कीवर्ड आदि किसी विशिष्ट वेबसाइट पर प्रयोग किये जा रहे विकि सॉफ्टवेयर पर निर्भर करती है। उदाहरण के लिये, सभी विकिपाठ भाषाओं में उसी साइट के अन्य पन्नों को हाइपरलिंक करने का एक सरल तरीका होता है परन्तु इन कड़ियों के लिये कई विभिन्न सिण्टैक्स कन्वेंशन हैं। कई विकि, खासकर आरम्भिक वाले, उन शब्दों के लिये जो कि स्वयं लिंक किये जाने हों कैमलकेस का प्रयोग करते थे। मीडियाविकि में यह कन्वेंशन … नोटेशन से बदल दी गयी जिन्हें विकिपीडिया में मुक्त कड़ियाँ (free links) कहा जाता है।
विभिन्न विकि प्रोग्राम, विकिपाठ में ऍचटीऍमऍल ऍलीमेण्ट के विभिन्न सैटों के उपयोग का समर्थन कर सकते हैं। कुछ मामलों में अनुमति प्राप्त एचटीएमएल ऍलीमेण्ट एकल विकि साइटों द्वारा कॉन्फिगर किये जा सकते हैं। मीडियाविकि में कई आम एचटीएमएल टैग्स का समर्थन शामिल है।
Creole "विभिन्न विकियों पर प्रयुक्त होने वाली आम विकि मार्कअप भाषा" हेतु एक प्रयास है। कई विकि इंजनों ने Creole को क्रियान्वित किया है। Version 1.0 of the specification was released in July 2007.
वुमेन विदआउट मैन
शहरमुश पर्सीपुर के उपन्यास पर आधारित फिल्म ‘वुमेन विदआउट मैन’ ईरान की फिल्म निर्देशिका निशात द्वारा निर्देशित की गई पहली फिल्म है। इसमें उन्होंने अपने देश ईरान की राजनीति को फिल्म का विषय बनाया है। यह फिल्म 1953 की ईरान की उन राजनीतिक स्थितियों को प्रदर्शित करती है, जिन्हें ब्रिटेन और अमेरिका ने अपने फायदे के लिए सृजित किया था और जिनकी वजह से ईरान की लोकतांत्रिक ढंग से निर्वाचित सरकार का स्थान राजशाही ने ले लिया था। इसके लिए निशात को इस साल विंसी फिल्म महोत्सव में प्रतिष्ठित सिल्वर पुरस्कार प्रदान किया गया। इस फिल्म पर ईरान में प्रतिबंध लगा दिया गया है।
पाठ सम्पादित्र
पाठ सम्पादित्र (टैक्स्ट ऍडीटर) एक सॉफ्टवेयर प्रोग्राम है जो कि कम्प्यूटर पर अथवा अन्य कम्प्यूटिंग डिवाइसों पर पाठ (टैक्स्ट) टाइप करने, सम्पादित करने तथा संशोधित करने के काम आता है। विभिन्न ऑपरेटिंग सिस्टमों में अपने अन्तर्निर्मित टैक्स्ट ऍडीटर होते हैं, इसके अतिरिक्त अलग से भी कई मुफ़्त टैक्स्ट ऍडीटर उपलब्ध हैं।
विण्डोज़ प्रचालन तन्त्र में नोटपैड नामक पाठ सम्पादित्र होता है, लिनक्स में vi Editor नाम से तथा मॅकिन्तोश में नाम से होता है। नोटपैड++ एक मुफ़्त, मुक्त स्रोत तथा क्रॉस प्लेटफॉर्म पाठ सम्पादित्र है जो कि सभी ऑपरेटिंग सिस्टमों पर कार्य करता है तथा अपनी विशेषताओं के चलते काफ़ी लोकप्रिय है।
नोटपैड++
नोटपैड++ एक मुफ्त, मुक्त स्रोत, क्रॉस प्लेटफॉर्म टैक्स्ट ऍडीटर है। अपनी विशेषताओं के चलते यह बहुत लोकप्रिय है।
नोटपैड++ में टैक्स्ट ऍडीटर के सामान्य गुणों के अतिरिक्त विभिन्न प्रोग्रामिंग भाषाओं के लिये सिण्टॅक्स हाइलाइटिंग, ऑटोकम्पलीशन आदि सुविधाएँ होने के कारण यह प्रोग्रामिंग तथा स्क्रिप्टिंग आदि कार्यों के लिये बहुत उपयोगी है।
अन्तरराष्ट्रीय रैखिक संघट्टक
अन्तरराष्ट्रीय रैखिक संघट्टक (इंटरनेशनल लीनियर कोलाइडर' (आईएलसी)) रैखिक कण त्वरक निर्मान का एक अंतरराष्ट्रीय प्रोजेक्ट है। इसका मकसद भी विज्ञान के अनसुलझे सवालों को खोजना होगा।
वैश्विक स्तर पर तैयारी : दो दर्जन से अधिक देशों के 300 विश्वविद्यालयों तथा प्रयोगशालाओं के 2000 से अधिक लोग इस प्रयोग से जुड़े है। तीन साल पहले शुरू हुए लगभग 32 अरब रुपए के इस प्रोजेक्ट पर अभी तक 12 अरब रुपए खर्च हो चुके हैं। उम्मीद है कि इसका फाइनल डिजाइन 2012 तक आ जाएगा। हालाँकि इसे किस देश में स्थापित किया जाएगा, इसका फैसला अभी बाकी है। पर अंदाजा लगाया जा रहा है कि इसे भी स्विट्जरलैंड में लगाया जाएगा।
गूगल आइऍमई
गूगल आइऍमई गूगल द्वारा विकसित टाइपिंग औजार (इनपुट मैथड ऍडीटर) है जो कम्प्यूटर पर विश्व की विभिन्न भाषाओं में लिखने की सुविधा प्रदान करता है। इसके द्वारा देवनागरी, बंगाली, चीनी, पंजाबी, रूसी, गुजराती, जापानी, तमिल, तेलुगु आदि २२ लिपियों में लिखने की सुविधा है।
यह एक वर्चुअल कीबोर्ड है जो कि बिना कॉपी-पेस्ट के झंझट के विंडोज़ में किसी भी ऍप्लीकेशन में सीधे हिन्दी में लिखने की सुविधा प्रदान करता है। पहले गूगल की यह सेवा गूगल इण्डिक लिप्यन्तरण के नाम से ऑनलाइन सम्पादित्र के रूप में थी, बाद में इसकी लोकप्रियता को देखते हुये इसे ऑफलाइन प्रयोग के लिये दिसम्बर २००९ में गूगल आइऍमई के नाम से जारी किया गया।
यह औजार शब्दकोश आधारित लिप्यन्तरण पर आधारित है। अर्थात आप जो रोमन में टाइप करते हैं यह उसे अपने शब्दकोश से मिलाकर लिप्यन्तरित करता है तथा मिलते-जुलते शब्दों का सुझाव देता है।
डार्क मैटर
खगोलशास्त्र तथा ब्रह्माण्ड विज्ञान में आन्ध्र पदार्थ या डार्क मैटर (dark matter) एक ,प्रायोगिक आधार पर अप्रमाणित परंतु गणितीय आधार पर प्रमाणित, पदार्थ है। इसकी विशेषता है कि अन्य पदार्थ अपने द्वारा उत्सर्जित विकिरण से पहचाने जा सकते हैं किन्तु आन्ध्र पदार्थ अपने द्वारा उत्सर्जित विकिरण से पहचाने नहीं जा सकते। इनके अस्तित्व (presence) का अनुमान दृष्यमान पदार्थों पर इनके द्वारा आरोपित गुरुत्वीय प्रभावों से किया जाता है।
आन्ध्र पदार्थ के बारे में माना जाता है कि यह ब्रह्मांड 25 प्रतिशत आन्ध्र पदार्थ का ही बना है और यूरोप के वैज्ञानिकों का अनुमान है कि उन्होंने आन्ध्र पदार्थ खोज निकाला है। वैज्ञानिकों का मानना है कि आन्ध्र पदार्थ न्यूट्रालिनॉस नाम के कणों या पार्टिकल से बना है।
इसकी खासियत है कि यह साधारण मैटर से कोई क्रिया नहीं करता। हर सेकंड हमारे शरीर के आर-पार हजारों न्यूट्रालिनॉस गुजरते रहते हैं। वे अदृश्य हैं। इसी वजह से हम अंतरिक्ष में मौजूद आन्ध्र पदार्थ के बादल के दूसरी ओर मौजूद आकाशगंगाओं को देख पाते हैं।
पामेला नाम के एक यूरोपियन स्पेस प्रोब ने कुछ ऐसे हाई एनर्जी पार्टिकल खोजे हैं, जो हमारी आकाशगंगा के केंद्र से निकले हैं। उनसे निकलने वाला रेडिएशन ठीक उसी तरह का है, जैसा आन्ध्र पदार्थ के लिए तय किया गया था। इस खोज के डिटेल स्वीडन के स्टॉकहोम में आयोजित एक कॉन्फरन्स में रखे गए।
गौरतलब है कि, यूरोप में शुरू हुई महामशीन या लार्ज हैड्रॉन कोलाइडर के ढेरों मकसदों में से एक आन्ध्र पदार्थ की खोज करना भी है।
संपत्ति कर
संपत्ति कर या संपदा कर (अंग्रेज़ी:"प्रॉपर्टी टैक्स"), वह प्रत्यक्ष कर राशि होती है, जो किसी अचल संपत्ति के स्वामी द्वारा उस संपत्ति के मूल्य के अनुसार अदा किया जाता है। इस कर का अनुमान संपत्ति मूल्य के आधार पर लगता है। इसमें यह महत्त्वपूर्ण नहीं होता कि उस संपत्ति से स्वामी को कोई लाभ हुआ है या नहीं। इस प्रकार मूल परिभाषा अनुसार संपत्ति कर नगर पालिकाओं द्वारा अपने अधिकारक्षेत्र में स्थित अचल सम्पत्ति के स्वामियों पर लगाया गया सामान्य कर होता है, जो उस संपत्ति के मूल्य पर आधारित होता है। यह कर मुख्यत: भूमि, भूमि सुधार, मानव द्वारा निर्मित चल वस्तु जैसे घर, मकान, दुकान, भवन इत्यादि पर लागू होता है। इस कर के स्वरूप विभिन्न देशों में भिन्न प्रकार के हो सकते हैं।
भारत में संपत्ति कर का कराधान संपत्ति कर अधिनियम, १९५७ के तहत किया गया है। आय कर विभाग, वित्त मंत्रालय, भारत सरकार में राजस्‍व विभाग के तहत संपत्ति कर अधिनियम १९५६ तथा उसके अधीन बना कर संपत्ति कर नियमों का प्रशासन करता है। भारत में संपत्ति का वास्तविक स्वामी ही इस कर को जमा करता है जबकि यूनाइटेड किंगडम में किराएदार भी यह कर भरने के उत्तरदाई होते हैं। भारत में संपत्ति कर वार्षिक आधार पर लिया जाता है। सामान्यत: यह कर उचित किराए के आधार पर लगाया जाता है। उचित किराया वास्तविक किराया ही होता है, यदि इसे सही पाया जाता है। प्रायः लोग संपत्ति कर और निर्धारण कर को एक समझते हैं, लेकिन यह दोनों भिन्न-भिन्न होते हैं। गैर-किराये वाली संपत्ति होने की स्थिति में संपत्ति के मूल्य का आकलन स्थानीय कर की दर के आधार पर निकाला जाता है। भारतीय अधिनियम के तहत निम्‍नलिखित व्‍यक्तियों द्वारा निर्धारण वर्ष के दौरान धारित संपत्ति पर कर प्रभारित किया जाता है :- कर की कराधेयता भी निर्धारिती की रिहायशी आकलन पर आयकर अधिनियम के प्रयोजन के लिए रिहायशी स्थिति की तरह निर्भर करता है।  उत्‍पादकता परिसंपत्तियों पर संपत्ति कर नहीं लगाया जाता हैं अत: शेयर डिबेंचर, यूटीआई, म्यूचुअल फंड आदि में निवेश को इससे छूट दी जाती है। जिन परिस्थितियों पर धन कर लगाया जाता है, वे निम्‍नलिखित हैं :-
निम्‍नलिखित को परिस‍म्‍पत्तियों में शामिल नहीं किया जाएगा :-  धन कर से छूट दी जाने वाली परिसम्‍पत्तियां निम्‍नलिखित हैं :-
धनकर उस निवल धन पर लगाया जाता हैं जो मूल्‍यनिर्धारण की तारीख को होता है (निवल धन का अर्थ है ऋण को घटाकर सभी परिसंपत्तियां जो उन परिसंपत्तियों की खरीद के लिए लिया गया है। मूल्‍य निर्धारण की तिथि का अर्थ है निर्धारण वर्ष के तुरन्‍त पहले 31 मार्च) दूसरे शब्‍दों में मूल्‍य निर्धारण की तारीख को कराधेय से मिला से मिला दिया जाता है और निर्धारिती द्वारा लिए गए ऋण से घटाई जाती है। प्राप्‍त निवल धन पर विनिर्दिष्‍ट दर पर कर लगाया जाता है। धन कर १ प्रतिशत की दर पर १५ लाख से अधिक राशि पर लगाया जाता है।
अमेरिका में संपत्ति कर वसूलने का अधिकार राज्य का होता है। संपत्ति की मॉनीटरी वैल्यू का आकलन संबंधित प्राधिकारी द्वारा किया जाता है, जो सामान्यत: नगरपालिका के आधीन काम नहीं करती। दिल्ली में संपत्ति कर को ऑनलाइन जमा कर सकते हैं। अपने इलाके में सुविधाएं देने के लिए नई दिल्ली में नई दिल्ली नगर पालिका परिषद (एनडीएमसी) क्षेत्र में स्थित सभी संपत्तियों से कर वसूलती हैं। कुछ महीनों पहले दिल्ली के दिल्ली नगर निगम ने राजधानी की ग्रामीण आबादी को उनकी आवासीय भूमि पर संपत्ति कर न अदा करने की छूट दी है। हाल में भारत में कई स्थानों पर संपत्ति कर ऑनलाइन जमा करने की सुविधा भी चालू की गई है।
नगरपालिका परिषद (भारत)
नगर पालिका एक प्रशासनिक इकाई होती है, जिसमें स्पष्ट रूप से परिभाषित क्षेत्र होता है और इसकी जनसंख्या भी अंकित होती है। आमतौर पर यह एक शहर, कस्बे या गांव, या उनमें से छोटे समूह रूप में होता है। एक नगरपालिका में प्रायः एक महापौर प्रशासनिक अधिकारी होता है, व इसके ऊपर नगर परिषद या नगरपालिका परिषद का नियंत्रण होता है। प्रायः नगरपालिका अध्यक्ष ही प्रशासनिक अध्यक्ष होता है।
भारत में, एक नगर पालिका अक्सर एक शहर के रूप में जाना जाता है। यह न तो एक ग्राम और न ही बड़े शहर के बराबर होता है, वरन उनके बीच का होता है। एक नगर पालिका 20,000 या उससे अधिक लोगों को मिलाकर बनता है, लेकिन अगर यह ५ लाख से अधिक जनसंख्या वाला हो जाता है तब एक नगर निगम बन जाता है।
नगर निगम
नगर निगम (municipal corporation) कई स्थानीय सरकारों के प्रशासन संगठन का नाम होता है। यह अक्सर किसी नगर परिषद या ज़िले, ग्राम, बस्ती या अन्य स्थानीय शासकीय निकायों के अधीन काम करता है।
कानूनी रूप से नगर निगम तब स्थापित होते हैं जब किसी नगर, बस्ती या ग्राम को स्वशासन का अधिकार दिया जाता है। यह एक कानूनी लिखत जारी कर किया जाता है, जिसे नगरीय अधिकारपत्र (municipal charter) कहा जाता है, जिसमें प्रशासन संचालन व उच्चतम नगर अधिकारियों के चुनाव या नियुक्ति की विधि स्पष्ट करी जाती है।
विकासात्मक कलनविधि
विकासात्मक कलनविधियाँ (इवोलुशनरी एल्गोरिद्म्स) इष्टतमीकरण की कलनविधियाँ हैं जो विकासवाद तथा उससे सम्बन्धित अवधारणाओं (वंशागति, उत्परिवर्तन, चुनाव, तथा क्रासओवर आदि) तकनीकों के अनुसरण पर आधारित हैं। जेनेटिक एल्गोरिथ्म (GA) उनमें से एक है।
लाइव सीडी
लाइव सीडी, लाइव डीवीडी अथवा लाइव डिस्क एक ऐसी बूट करने योग्य डिस्क होती है जिसमें कि पूरा का पूरा आपरेटिंग सिस्टम समाहित होता है। इन डिस्कों की सहायता से हार्डडिस्क रहित कम्प्यूटरों को भी पूरी तरह से बूट किया जा सकता है। लाइव फ़्लैश ड्राइव भी लाइव सीडियों की तरह ही होती हैं लेकिन इनसे कम्प्यूटर को बूट कराने के पश्चात किए गये बदलाव वापस फ़्लैश ड्राइव में सुरक्षित हो जाते हैं। इससे यह एक चलते फ़िरते कम्प्यूटर की तरह काम करती हैं।
सामान्यत: लाइव सीडियां कम्प्यूटर की हार्ड डिस्क को हाथ नही लगाती हैं परंतु इनके द्वारा हार्ड डिस्क की फ़ाइलें लिखी पढ़ी जा सकती हैं। यहां तक कि आप लाइव सीडियों के द्वारा पूरा का पूरा आपरेटिंग सिस्टम भी अपनी हार्ड डिस्क पर स्थापित कर सकते हैं। इनके द्वारा हम हम हार्ड डिस्क में मौजूद अपने डाटा की बैकअप तथा रिकवरी भी कर सकते हैं।
लिनक्स वितरणों की तुलना
वितरणों के बारे में सामान्य जानकारी: निर्माता, रिलीज तारीख तथा नवीनतम संस्करण, आदि.
क्रिस्मस ट्री
क्रिस्मस ट्री एक सजा हुआ सदाबहार शंकुधारी वृक्ष होता है। यह वास्तविक या नकली भी हो सकता है। ये वृक्ष ईसाई धर्म के प्रमुख त्योहार क्रिस्मस के अवसर पर तैयार किया जाता है। इसे सजाने के लिए मोमबत्तियों, फूल, विद्युत लड़ियों की झालरों, उपहार (गिफ़्ट्स), घंटियों और कई अन्य प्रकार की साज सज्जा से सजाया जाता है।
अनन्त गोपाल शेवड़े
अनन्त गोपाल शेवड़े (१९११ - १९७९) हिन्दी के प्रसिद्ध उपन्यासकार एवं लघुकथाकार थे। वे मराठी भाषी थे किंतु हिंदी में उन्होंने स्तरीय साहित्य सृजन किया। उनके उपन्यास 'ज्वालामुखी' का भारत की 14 भाषाओं में अनुवाद कराया गया। उनके एक अन्य उपन्यास 'मंगला' को ब्रेल लिपि में भी प्रकाशित किया गया था। अनंत गोपाल शेवड़े के प्रयासों से 1976 में नागपुर में प्रथम विश्व हिंदी सम्मेलन आयोजित हुआ था। उनके 'मृगजाल' नामक उपन्यास पर उन्हें मध्य प्रदेश हिन्दी परिषद का सम्मान प्रदान किया गया।
अनन्त गोपाल शेवड़े का जन्म मध्य प्रदेश के छिन्दवाड़ा जिले के सौसर नामक स्थान पर हुआ था।
निजी कंपनी
निजी कंपनी कम से कम दो और अधिकतम पचास सदस्‍यों का स्‍वैच्छिक संघ है, जिनका दायित्‍व सीमित होता है, जिनके शेयरों का अंतरण इसके सदस्‍यों तक सीमित होता है, जो साधारण जनता को इसके शेयर या डिबेन्‍चरों का ग्राहक बनने के लिए आमंत्रित करने के निमित अनुमन नहीं है। कंपनी अधिनियम, 2013 के अनुसार निजी कंपनी मैं कम से कम 2 तथा अधिकतम 200 व्यक्तियों तक सदस्य हो सकते हैं।
इसलिए प्राइवेट कम्‍पनी उन लोगों द्वारा पसंद की जाती है जो सीमित दायित्‍व का लाभ उठाना चाहते हैं परन्‍तु साथ-साथ सीमित क्षेत्र के भीतर व्‍यापार पर नियंत्रण रखना चाहते हैं और अपने व्‍यापार की गोपनीयता बनाए रखना चाहते हैं।
ज्ञान अर्थव्यवस्था
ज्ञान अर्थव्यवस्था या ज्ञान अर्थतंत्र या नॉलेज एकनॉमी (knowledge economy) उस अर्थव्यवस्था को इंगित करता है जिसमें ज्ञान का महत्व अधिकाधिक है। इसके अलावा इससे ज्ञान के सृजन (उत्पादन) एवं ज्ञान के प्रबन्धन का भी बोध होता है। वर्तमान समय में अर्तहोत्पत्ति के लिये ज्ञान का महत्व अधिकाधिक बढ़ता जा रहा है।
अधिकांश अर्थशास्त्री मानते हैं कि वर्तमान वैश्विक अर्थव्यवस्था तेजी से 'ज्ञान अर्थव्यवस्था' की ओर जा रही है। ऐसा कहा जा रहा है कि जो नियम-कायदे एवं क्रियाकलाप औद्योगिक अर्थव्यवस्था के दिनों में फल देतीं थीं वे अब काम नहीं आयेगीं।
भारतीय संस्कृति ज्ञान परीक्षा
भारतीय संस्कृति ज्ञान परीक्षा, अखिल विश्व गायत्री परिवार द्वारा प्रतिवर्ष आयोजित एक परीक्षा है जिसमें भारतीय संस्कृति के ज्ञान की परीक्षा ली जाती है। इसका उद्देश्य है कि स्कूली बच्चे भारतीय संस्कृत के तथ्यों से अवगत हों तथा उसमें निहित महान तत्वों को आत्मसात करें।
माइक्रोसॉफ्ट इण्डिक लॅङ्गविज इनपुट टूल
माइक्रोसॉफ्ट इण्डिक लॅंगविज इनपुट टूल भारतीय भाषाओं हेतु एक टाइपिंग औजार (इनपुट मैथड ऍडीटर) है। यह एक वर्चुअल कीबोर्ड है जो कि बिना कॉपी-पेस्ट के झंझट के विंडोज़ में किसी भी ऍप्लीकेशन में सीधे हिन्दी में लिखने की सुविधा प्रदान करता है। यह ऑनलाइन तथा ऑफलाइन दोनों ही रूप में उपलब्ध है। यह सेवा दिसम्बर २००९ में आरम्भ हुई।
यह औजार शब्दकोश आधारित ध्वन्यात्मक लिप्यन्तरण विधि का प्रयोग करता है अर्थात आप जो रोमन में टाइप करते हैं यह उसे अपने शब्दकोश से मिलाकर लिप्यन्तरित करता है तथा मिलते-जुलते शब्दों का सुझाव देता है। यह प्रचलित हिन्दी टाइपिंग औजारों (जो कि एक निश्चित स्कीम के अन्तर्गत लिप्यंतरण करके टाइप करते हैं) के विपरीत एक अन्तर्निमित शब्दकोश से मिलाकर लिप्यन्तरित करके टाइप करता है। इस कारण से प्रयोक्ता को लिप्यन्तरण स्कीम को याद नहीं रखना पड़ता। इस कारण से यह पहली बार एवं शुरुआती हिन्दी टाइप करने वालों (जो कि रोमनागरी के अभ्यस्त होते हैं) के लिये काफी सुविधाजनक रहता है।
कोठी, सतना
कोठी (Kothi) भारत के मध्य प्रदेश राज्य के सतना ज़िले में स्थित एक नगर है।
कोठी सतना से लगभग २५ किमी० दक्षिण स्थित है। इस नगर पंचायत के पास निम्न महत्वपूर्ण कस्बे स्थित है मझगवां, जैतवारा, बीरसिंहपुर, आदि हैं।
भारतीय चिट्ठाजगत
भारतीय चिट्ठाजगत से आशय है भारतीयों या भारतवंशी चिट्ठाकारों द्वारा लिखे जाने वाले चिट्ठों का ऑनलाइन समुदाय जो कि बृहतर चिट्ठाजगत का एक भाग है। भारत मे चिट्ठा लेखकों का विकाश तब से हुआ जब से भारत मे अंतरजाल और तकनीकी की प्रगति हुई और दिन प्रति दिन भारतीय चिट्ठाकारों की संख्या बढ़ती ही चली गए और ब्लॉग लेखन का नया दौर शुरू हुआ.
यूनिकोड के उदय के पश्चात जब कम्प्यूटर पर भारतीय भाषाओं में लिखना संभव हो गया तो विभिन्न भारतीय भाषाओं में चिट्ठे लिखे जाने लगे। हिन्दी में चिट्ठाकारी की शुरुआत आलोक कुमार द्वारा की गई।
आरम्भ में भारतीय भाषाई टाइपिंग औजारों की सुलभता न होने अथवा इनके प्रति जागरुकता के अभाव के कारण भारतीय चिट्ठाजगत बहुत छोटा था। कालान्तर में इस बारे जागरुकता फैलने तथा इण्डिक टाइपिंग औजारों का विकास एवं सुलभता होने से भारतीय भाषी चिट्ठों की सँख्या तेजी से बढ़ने लगी।
यद्यपि भारतीय भाषाओं का मानक कीबोर्ड इनस्क्रिप्ट है परन्तु यूनिकोड टाइपिंग के लिये फोनेटिक विधि अपनी कमियों के बावजूद सर्वाधिक लोकप्रिय हुयी। पुराने समय में दो सर्वाधिक लोकप्रिय भारतीय भाषी टाइपिंग औजार इण्डिक आइऍमई तथा बरह आइऍमई थे। २००७ में गूगल के डिक्शनरी आधारित फोनेटिक टाइपिंग टूल गूगल इण्डिक ट्राँसलिट्रेशन के उसकी ब्लॉगिंग सेवा ब्लॉगर में आने के बाद वह नये चिट्ठाकारों का पसंदीदा औजार बन गया।
यद्यपि भारतीय चिट्ठे बहुत सी ब्लॉगिंग सेवाओं पर लिखे जा रहे हैं लेकिन भारतीय चिट्ठाकारों में सर्वाधिक लोकप्रिय ब्लॉगर है। इसका कारण ब्लॉगर का मुफ्त होना, इण्डिक यूनिकोड हेतु पूर्ण समर्थन होना तथा इसकी बेहतरीन सुविधायें हैं। सन २००७ से इसमें भारतीय भाषी टाइपिंग औजार गूगल इण्डिक ट्राँसलिट्रेशन भी समाहित कर दिये जाने के पश्चात अलग से टाइपिंग औजार की भी आवश्यकता नहीं रही। इसके अतिरिक्त अपने डोमेन पर ब्लॉग चलाने वालों में वर्डप्रैस सर्वाधिक लोकप्रिय है।
"हिन्दी चिट्ठाजगत" से आशय है हिन्दी भाषी चिट्ठों का ऑनलाइन समुदाय जो कि बृहतर भारतीय चिट्ठाजगत का एक भाग है। ९-२-११ नामत पहले हिन्दी चिट्ठे से अप्रैल २००३ शुरु हुआ हिन्दी चिट्ठाजगत में शुरुआत में सदस्यों की सँख्या कम थी लेकिन धीरे-धीरे बढ़ती रही। हिन्दी चिट्ठाजगत समुदाय को विकसित करने में अक्षरग्राम नेटवर्क की महत्वपूर्ण भूमिका रही। बाद में विभिन्न टाइपिंग औजारों की सुलभता तथा चिट्ठाकारी विधा के प्रचार-प्रसार के चलते हिन्दी चिट्ठाकारों की सँख्या तेजी से बढ़ने लगी जो कि वर्तमान में सक्रिय-निष्क्रिय कुल मिलाकर लगभग ११५०० चिट्ठे है।
अन्तर्राष्ट्रीय संस्कृत लिप्यन्तरण वर्णमाला
अन्तरराष्ट्रीय संस्कृत लिप्यन्तरण वर्णमाला (असंलिव) (अंग्रेजी: ' - ') एक लोकप्रिय लिप्यन्तरण स्कीम है जो कि इण्डिक लिपियों के हानिरहित (लॉसलॅस) रोमनकरण हेतु प्रयोग की जाती है। इसमें गैर-आस्की वर्णों का भी प्रयोग किया जाता है। इसके अलावा छोटे-वर्ण (small letters) और बड़े-वर्ण दोनो का प्रयोग किया गया है।
IAST संस्कृत तथा पाली के रोमनकरण हेतु सर्वाधिक लोकप्रिय लिप्यन्तरण स्कीम है। यह प्राय: मद्रित प्रकाशनों में प्रयोग की जाती है, खासकर किताबें जो कि भारतीय धर्मों से संबंधित प्राचीन संस्कृत तथा पाली विषयों पर हों। यूनिकोड फॉण्टों की सुलभता हो जाने से इसका प्रयोग इलैक्ट्रॉनिक टैक्स्ट के लिये भी बढ़ने लगा है।
IAST 'इंटरनेशनल काँग्रेस ऑफ ओरिएंटलिस्ट्स' द्वारा १८८४ में जेनेवा में तय किये गये एक मानक पर आधारित है। यह देवनागरी तथा अन्य ब्राह्मी परिवार की इण्डिक लिपियों जैसे शारदा लिपि हेतु एक हानिरहित (लॉसलॅस) लिप्यन्तरण उपलब्ध कराती है। साथ ही यह न केवल संस्कृत के फोनेम ही नहीं, बल्कि फोनेटिक ट्राँसक्रिप्शन भी प्रकट करती है। (उदाहरणार्थ, विसर्ग "" शब्दों के अन्त में आने वाले 'र्' तथा 'स्' का उपस्वन (allophone) है।
, ब्राह्मी परिवार की इण्डिक लिपियों के रोमनकरण हेतु IAST का ही विस्तार है।
IAST की प्रतीक योजना नीचे दी गई है-
अधिकतर रूप से आइएऍसटी ISO 15919 का एक उपसमुच्चय है। निम्नलिखित पाँच अपवाद हैं क्योंकि आईएसओ मानक ने कुछ अतिरिक्त प्रतीक भी स्वीकार किए हैं जो देवनागरी एवं अन्य भारतीय भाषाओं द्वारा गैर-संस्कृत भाषाओं के शब्दों को लिखने के लिए प्रयुक्त होते हैं।
दीपक मिश्रा
न्यायमूर्ति दीपक मिश्रा (जन्म 3 अक्टूबर 1953) भारत के मुख्य न्यायाधीश रह चुके हैं। वे 27 अगस्त, 2017 को पूर्व मुख्य न्यायाधीश जगदीश सिंह खेहर के सेवानिवृत्ति के बाद भारत के 45वें मुख्य न्यायाधीश बने। उन्होने भारत के मुख्य न्यायाधीश के रूप में 28 अगस्त 2017 को शपथ ग्रहण की। उनका कार्यकाल 2 अक्टूबर, 2018 को समाप्त हो गया। पूर्व में वे पटना उच्च न्यायालय के मुख्य न्यायधीश रह चुके हैं।
3 अक्टूबर 1953 को जन्मे श्री मिश्र ने वर्ष 1977 में उड़ीसा उच्च न्यायालय में एक अधिवक्ता के तौर पर अपना कैरियर शुरू किया था और वर्ष 1996 में उड़ीसा उच्च न्यायालय में न्यायधीश बने थे। उनका स्थानांतरण मार्च 1997 में मध्य प्रदेश उच्च न्यायालय में कर दिया गया था और पटना उच्च न्यायालय के मुख्य न्यायधीश के पद पर प्रोन्नति पाने के पूर्व वे वहीं पदस्थापित थे।
नगर आयोजना
नगर आयोजना (अंग्रेज़ी:urban planning) नगरीय क्षेत्रों में भूमि उपयोग नियंत्रण एवं नगरीय परिवेश के डिज़ाइन से संबंधित एक तकनीकी और राजनैतिक प्रक्रिया है। किसी भी नगर के विकास और निर्माण के लिए उसे योजनाबद्ध ढंग से बसाना या उसका विकास करना ही नगर आयोजना है।
स्वराज कौशल
स्वराज कौशल भारतीय राजनीतिज्ञ तथा सर्वोच्च न्यायालय में वरिष्ठ वकील हैं। वे छह साल तक राज्यसभा में सांसद रहे साथ ही मिजोरम में राज्यपाल भी रहे। स्वराज कौशल अभी तक सबसे कम आयु में राज्यपाल का पद प्राप्त करने वाले व्यक्ति हैं।
१९७५ में इनका विवाह सुषमा स्वराज के साथ में हुआ था। सुषमा स्वराज और उनके पति की उपलब्धियों के ये रिकार्ड लिमका बुक ऑफ व‌र्ल्ड रिकार्ड में दर्ज करते हुए उन्हें विशेष दंपत्ति का स्थान दिया गया है। स्वराज दंपत्ति की एक पुत्री है, जो वकालत कर रही हैं।
रोहिल्ला गोत्र
रोहिल्ला उपाधि - शूरवीर, अदम्य - साहसी विशेष युद्ध कला में प्रवीण, उच्च कुलीन सेनानायको, और सामन्तों को उनके गुणों के अनुरूप क्षत्रिय वीरों को तदर्थ उपाधि से विभूषित किया जाता था - जैसे - रावत - महारावत, राणा, रूहॆला, ठाकुर, नेगी, रावल, रहकवाल, रोहिल्ला, समरलछन्द, लखमीर,(एक लाख का नायक) आदि। इसी आधार पर उनके वंशज भी आज तक (क्षत्रियों) के सभी गोत्रों में पाए जाते हैं।
रोहिलखण्ड से विस्थापित इन रोहिला परिवारों में क्षत्रिय परम्परा के कुछ प्रमुख गोत्र हैं :-
रोहिला, रूहेला, ठैँगर,ठहित, रोहिल, रावल, द्रोहिया, रल्हन, रूहिलान, रौतेला , रावत,लोहारिया
वो क्षत्रिय वंश जिन को रोहिल्ला उपाधि से नवाजा गया
यौधेय, योतिक, जोहिया, झोझे, पेशावरी
पुण्डीर, पांडला, पंढेर, पुन्ड़ेहार, पुंढीर, पुंडाया
चौहान, जैवर, जौडा, चाहल, चावड़ा, खींची, गोगद, गदाइया, सनावर, क्लानियां, चिंगारा, चाहड बालसमंद, बहरासर, बराबर, चोहेल, चेहलान, बालदा, बछ्स (वत्स), बछेर, चयद, झझोड, चौपट, खुम्ब, जांघरा, जंगारा, झांझड,शाण
निकुम्भ, कठेहरिया, कठौरा, कठैत, कलुठान, कठपाल, कठेडिया, कठड, काठी, कठ, पालवार
राठौर, महेचा, महेचराना, रतनौता, बंसूठ जोली, जोलिए, बांकटे, बाटूदा, थाथी, कपोलिया, खोखर, अखनौरिया ,लोहमढ़े, मसानिया
बुन्देला, उमट, ऊमटवाल
भारतवंशी, भारती, गनान
नागवंशी, बटेरिया, बटवाल, बरमटिया
परमार, जावडा, लखमरा, मूसला, मौसिल, भौंसले, बसूक, जंदडा, पछाड़, पंवारखा, मौन
तोमर, तंवर, मुदगल, देहलीवाल, किशनलाल, सानयाल, सैन, सनाढय,बंदरीया
गहलौत, कूपट, पछाड़, थापा, ग्रेवाल, कंकोटक, गोद्देय, पापडा, नथैड़ा, नैपाली, लाठिवाल, पानिशप, पिसोण्ड, चिरडवाल, नवल, चरखवाल, साम्भा, पातलेय, पातलीय, छन्द (चंड), क्षुद्रक,(छिन्ड, इन्छड़, नौछड़क), रज्जडवाल, बोहरा, जसावत, गौर, मलक, मलिक, कोकचे, काक
कछवाहा, कुशवाहा, कोकच्छ, ततवाल, बलद, मछेर
सिसौदिया, ऊँटवाड़ या ऊँटवाल, भरोलिया, बरनवाल, बरनपाल, बहारा
खुमाहड, अवन्ट, ऊँट, ऊँटवाल
सिकरवार, रहकवाल, रायकवार, ममड, गोदे
सोलंकी, गिलानिया, भुन, बुन, बघेला, ऊन, (उनयारिया)
बडगूजर, सिकरवार, ममड़ा, पुडिया
कश्यप, काशब, रावल, रहकवाल
यदु, मेव, छिकारा, तैतवाल, भैनिवाल, उन्हड़, भाटटी बनाफरे, जादो, बागड़ी, सिन्धु, कालड़ा, सारन, छुरियापेड, लखमेरिया, चराड, जाखड़, सेरावत, देसवाल।
रोहि्ला क्षत्रियों में ऊंटवाल गोत्र चंद्रवंशी एवं सूर्यवंशी दोनों में पाए जाते हैं सूर्यवंशी ऊंटवाल गोत्र मेवाड़ के गहलोत सिसोदिया घराने से हैं और चंद्रवंशी ऊंटवाल जैसलमेर के भाटी घराने से है।
आथाबास्काई भाषाएँ
अथाबस्कन (डेने, टिन्नेह अथवा अथापस्कन), उत्तर अमरीकी इंडियन समूहों का एक विशाल भाषा परिवार है। इस महादेश की इंडियन भाषाओं में अथाबस्कन परिवार की भाषाओं का प्रचार सबसे अधिक है। यह उत्तर-पश्चिमी कनाडा, अलास्का, प्रशांत महासागर-तट के कतिपय भागों, न्यू मेक्सिको, एरीज़ोना और टेक्सास के इंडियन समूहों में प्रचलित है।
यह भाषा परिवार संभवतः चीनी-तिब्बती (साइनिटिक) शाखा से संबंधित है। इस परिवार को विभिन्न उपभाषाओं में अनेक मूलतः समानताएँ दृष्टिगत होती हैं। अथाबस्कन भाषा इंडियन समूहों में सामान्यतः अपने क्षेत्र के अन्य परिवारों की भाषाएँ बोलने वाले इंडियन समूहों की संस्कृति अपना ली गई है, परंतु अन्य संस्कृतियों के स्वीकरण के बाद भी उनकी अपनी भाषा के स्वरूप में कोई महत्वपूर्ण परिवर्तन नहीं हुआ। अथाबस्कन परिवार की भाषाएँ बोलने वाले इंडियन समूहों में भाषा के अतिरिक्त संस्कृति के अनाय पक्षों में बड़ा अंतर है।
सैनिक इतिहास
सैन्य इतिहास (Military history), मानविकी की वह विधा है जो मानव इतिहास के सशस्त्र संघर्षों का लेखा-जोखा तथा उसका समाज, संस्कृति एवं अर्थव्यवस्था आदि पर प्रभाव का अध्ययन करता है।
टॉम विट्रिंघम ने सैन्य इतिहास को दो मुख्य कालों में बाँटा है-
जनरल फुलर ने सैन्य इतिहास का काल विभाज्न इस प्रकार किया है-
निर्धनता सीमा
निर्धनता सीमा एक पारिभाषिक-शब्द है जो एक व्यक्ति या परिवार की वार्षिक आय को परिभाषित करता है, जितने में कि वह व्यक्ति या परिवार जीवन के सभी आवश्यक संसाधनों का लाभ नहीं उठा सकता। निर्धनता सीमा आमतौर पर प्रति व्यक्ति के आधार पर मापी जाती है और विभिन्न धड़े, चाहे राष्ट्रीय हो या अन्तर्राष्ट्रीय, निर्धनता सीमा के लिए दरें तय करते हैं।
इस पर पर कोई आमराय नहीं है की निर्धनता सीमा के लिए क्या पैमाना माना जाए। वर्तमान पैमाना, विश्व बैंक का है, जिसने अपने १९९० के विश्व विकास प्रतिवेदन में १ अमेरिकी डॉलर (लगभग ४८ भारतीय रुपये) को निर्धनता सीमा का पैमाना माना है।
लेकिन, विश्व बैंक की कार्यशील पत्र संख्या ४६२० के अनुसार, हाल ही के शोधों से यह प्रतीत होता है की १ डॉलर से कम पर निर्धनता सीमा को निर्धारित करना कुछ अयथार्थ है और इसमें २५ सैंट (१२ भारतीय रुपये) तक का उतार चढ़ाव संभव है।
"अधिक विस्तार से पढ़े: भारतीय अर्थव्यवस्था"
उणादि सूत्र
उणादिसूत्र का अर्थ है : 'उण्' से प्रारम्भ होने वाले कृत् प्रत्ययों का ज्ञापन करनेवाले सूत्रों का समूह। 'कृवापाजिमिस्वदिसाध्यशूभ्य उण्' यह उणादि का प्रारंभिक सूत्र है। शाकटायन को उणादिसूत्रों का कर्ता माना जाता है किन्तु प्राध्यापक का॰ बा॰ पाठक के अनुसार, उणादि सूत्रों के रचयिता शाकटायन नहीं बल्कि स्वयं पाणिनि ही थे।
उणादिसूत्र ५ पादों (भागों) में विभक्त हैं। नारायण भट्ट के अनुसार उणादिसूत्रों की कुल संख्या 765 है। यह संख्या श्वेतस्वामी की संख्या से 12 अधिक है। उणदिसूत्रों के अनेक प्रसिद्ध टीकाकार हुए हैं जिनमें उज्ज्वलदत्त (इनका समय 1250 ई. के लगभग माना जाता है), भोज और नारायण भट्ट आदि प्रमुख हैं।
पाणिनि के समय जो उणादिसूची थी वह कुछ संशोधित रूप में आज भी विद्यमान है। उज्ज्वलदत्त की टीका से युक्त उणादिसूत्र इस समय उपलब्ध हैं। इसका जो वर्तमान रूप है उसमें कुछ बाद के शब्द भी आ गये हैं, जैसे दीनार (लैटिन- Denarius) जो भारतवर्ष में १०० ई से पूर्व किसी भी स्थिति में नहीं प्रचलित हो सकता था।
उणादिसूत्र के प्रथम पाद का कुछ आरम्भिक भाग नीचे दिया है-
निरुक्त में यास्क ने "नाम" को धातुज कहा है और शाकटायन का उल्लेख किया है। शाकटायन का इस बात पर विशेष आग्रह था कि नाम धातुज होते हैं। उनके अनुसार व्युत्पन्न एवं अव्युत्पन्न सभी शब्द धातुज हैं और प्रकृति प्रत्ययों के आधार पर उनकी सिद्धि व्युत्पन्न है। अपने इस आग्रह और दृष्टिकोण को सुव्यक्त करने की दृष्टि से उन्होंने "उणादि सूत्रों" का निर्माण किया और सभी शब्दों को धातुज सिद्ध किया। महाभाष्य और काशिका द्वारा इसका निर्देश प्राप्त होता है ("बाहुलकं प्रकृतेस्तनुदृष्टे" आदि के द्वारा) और इन उणादिकों की प्रकृति, उनकी स्थिति का संक्षेपतः पूर्ण विवेचन भी हो जाता है।
ऐसे शब्दों को भी धातु प्रत्यय द्वारा सिद्ध करने की प्रक्रिया, जो व्युत्पन्न न हों, पाणिनि के समक्ष भी थी। तभी उन्होंने इस प्रकार के शब्दों के वर्ग किए हैं और उनको मान्यता दी है, जैसे संज्ञाप्रमाण अर्थात् लोकव्यवहार में प्रचलन, यथोपदिष्ट और उणादि आदि। "उणादयो बहुलम्" सूत्रनिर्देश से यह स्पष्ट है कि इनकी स्थिति ठीक नहीं है- कहीं इनकी प्रवृत्ति है अर्थात् धात्वर्थ के साथ सुयोज्यता है, कहीं अप्रवृत्ति अर्थात् अयोग्यता, कहीं किसी प्रकार युक्त होना और कहीं नहीं, कभी कुछ और कभी कुछ। इस "बहुलम्" शब्द की विशेषता आचार्यों के शब्दों में इस प्रकार है-
तथा उणादि का कार्यनिर्देश इस प्रकार किया है-
साथ ही उणादि के विश्लेषण का नियम बताते हुए कहा है-
अर्थात् जो संज्ञा सामने आए उसमें पहले कौन सी धातु हो सकती है इसे खोजें, तदनंतर प्रत्यय की खोज करें, फिर जो ह्रस्वत्व-दीर्घत्व आदि विकार हुआ है उसके विचार से अनुबंध लगा लें -- यह उणादि का शास्त्र है। कालान्तर में उणादि नियमों के प्रयोग में सावधानी न रखने के कारण यह केवल वैयाकरणों को तोष देनेवाला ही हो सका जिससे इसकी उपयोगिता अपने समग्र रूप में सुव्यक्त न हो सकी।
हमारी गृहभूमि गाम्बिया के लिए
हमारी गृहभूमि गाम्बिया के लिए गाम्बिया का राष्ट्रगान है, जो वर्जिनिया जूली होवे द्वारा लिखा गया था और जेरिमि फ्रेडरिक होवे द्वारा रचा गया था। इसे १९६५ में देश के स्वतन्त्र होने पर अपनाया गया था।
चुटकुला
किसी घटना की हास्यास्पद प्रस्तुति को चुटकुला या परिहास कहते हैं। इसे अंग्रेज़ी में 'जोक' (joke) कहते हैं और इसे लतीफ़ा भी कहा जाता है। अक्सर कहा जाता है के "लतीफ़े की जान आख़री जुमले (अंतिम वाक्य) में होती है" - अंग्रेज़ी में इस वाक्य को 'पंचलाइन' (punchline) कहते हैं। लतीफ़ा एक छोटी सी कहानी हो सकता है या एक लघु वाक्यांश या वाक्य के रूप में भी हो सकता है। लतीफे प्राय: मित्रों एवं दर्शकों के मनोरंजन  के सरल साधन हैं। चुटकुले सुनाने का उद्देश्य अट्टहास पैदा करना होता है। किन्तु किन्हीं कारणों से जब ऐसा नहीं हो पाता तो कभी-कभी चुटकुले का ही मजाक उड़ा दिया जाता है। चुटकुलो से मनुष्य का मनोरंजन भी किया जा सकता है तथा मनुष्य के स्वभाव को कुछ समय के लिये बदला जा सकता हैं।
मनोवैज्ञानिकों और साहित्य पर अनुसन्धान करने वालों ने इस प्रश्न पर काफी गहराई से अध्ययन किया है कि चुटकुलों पर लोग बेबसी से हँसते क्यों हैं। इस विषय को लेकर बहुत से सूक्ष्म प्रश्न सामने आते हैं, जैसे कि ऐसा क्यों है के एक ही चुटकुला जब एक आदमी सुनाये तो लोग हँसते हैं लेकिन दूसरा सुनाये तो नहीं हँसते? यह माना जाता है के कई चुटकुलों में तनाव के उतार-चढ़ाव का बहुत महत्वपूर्ण योगदान है। जैसे कि एक चुटकुला है कि -
इस लतीफ़े में शुरू में पागलों के भाग उठने से तनाव पैदा होता है। और फिर लगता है के यह तो पागल है ही नहीं, इसलिए तनाव कम होता है लेकिन थोड़ा सा शक़ बना रहता है। और फिर एकदम से तनाव फिर से भड़क उठता है। किसी भी लतीफ़े में यह ज़रूरी है के तनाव का यह उतार-चढ़ाव आकस्मिक लगे, यानि जहां तनाव बढ़ने कि उम्मीद हो वहाँ उल्टा घट जाए और जहां घटने कि संभावना लगे वहां उल्टा बढ़ जाए। अच्छे चुटकुला सुनाने वाले इस तनाव के बहाव को अपने नियंत्रण में रखते हैं। कुछ लतीफ़ों में तनाव का इतना उतार-चढ़ाव नहीं होता लेकिन उनमें भी उम्मीद से कुछ विपरीत होता है जो व्यंग्यपूर्ण ढंग से चौंका जाए।
सैन्यवाद
सैन्यवाद (Militarism) किसी देश की सरकार या जनता की वह दर्शन है जो विश्वास करता है कि उनके देश को एक शक्तिशाली सेना बनानी एवं रखनी चाहिये तथा अपने देश के हितों की सुरक्षा करने एवं उनके संवर्धन के लिये इसका जमकर उपयोग करना चाहिये।
सैन्यवादी विचारधारा अपने सैन्य तैयारियों के पीछे तर्क देती रहती है कि 'शक्ति से ही शान्ति आती है'। दूसरे शब्दों में, उनका मानना है कि 'यदि आप शांति चाहते हैं तो युद्ध के लिये तैयार रहो।' सैन्यवाद, आधुनिक शान्तिवाद का ठीक उल्टा दर्शन है। ऐतिहासिक रूप से 'सैन्यवाद' का प्रयोग उन राज्यों के लिये हुआ था जो साम्राज्यवाद की नीति पर चलने वाले थे, जैसे- स्पार्टा, ब्रितानी साम्राज्य, जापानी साम्राज्य, संयुक्त राज्य, जर्मन साम्राज्य, नाजी जर्मनी, प्रथम फ्रांसीसी साम्राज्य, फासीवादी इटली, सोवियत संघ, सद्दाम हुसैन के अधीन इराक आदि। वर्तमान समय में 'सैन्यवाद' शब्द का प्रयोग प्रायः पश्चिमी देशों के लिये किया जाता है जिनका नेतृत्व यूएस कर रहा है।